
ZAKLJUČCI
sa 14. redovne sjednice Upravnog vijeća Dječjeg vrtića „Lišnjak“, Pićan, održane u četvrtak, 30. listopada 2025. godine s početkom u 16:30 sati u matičnom Dječjem vrtiću „Lišnjak“ u Pićnu.
Pisani poziv uz dnevni red sa pripadajućim materijalima poslan je članovima Upravnog vijeća elektroničkim putem dana 28. listopada 2025. godine na njihove e-mail adrese.
U radu sjednice sudjelovali su: zamjenica predsjednika Upravnog vijeća Alison Švić Stanišljević, članovi Upravnog vijeća Sanja Depikolozvane, Anamarija Benažić, Mateo Gobo, te ravnateljica Kristina Čule. Predsjednik Upravnog vijeća Daniel Stanić opravdao je svoj izostanak. Zapisnik vodi Anamarija Benažić. 
Sjednicom predsjedava zamjenica predsjednika Upravnog vijeća Alison Švić Stanišljević koja predlaže sljedeći dnevni red.

D n e v n i   r e d:

1. Verifikacija zapisnika sa 13. redovne sjednice Upravnog vijeća Dječjeg vrtića „Lišnjak“
1. [bookmark: m_-3016635917333851166__Hlk201352669]Donošenje Odluke o izboru kandidata po natječaju za radno mjesto odgojitelja/ice – pripravnika/ice – 1 izvršitelj (m/ž) na određeno puno radno vrijeme
1. Donošenje Odluke o izboru kandidata po natječaju za radno mjesto pomoćnika za dijete s teškoćama u razvoju - 1 izvršitelj/ica - na određeno nepuno radno vrijeme od 25 sati tjedno
1. Pravilnik o radu dječjeg vrtića „Lišnjak“ – rasprava, donošenje zaključaka
1. Donošenje Odluke o raspisivanju natječaja za imenovanje ravnatelja Dječjeg vrtića „Lišnjak“
1. Razno
Jednoglasno sa 4 glasa „ZA“ usvojen je dnevni red. 

AD 1. Verifikacija zapisnika sa 13. redovne sjednice Upravnog vijeća Dječjeg vrtića „Lišnjak“

[bookmark: _Hlk197376824]Za prvu točku dnevnog reda rasprave nije bilo.

[bookmark: _Hlk197376857]Jednoglasno sa 4 glasa „ZA“ usvojen je Zapisnik sa 13. redovne sjednice Upravnog vijeća Dječjeg vrtića „Lišnjak“ Pićan. 

[bookmark: _Hlk199328261][bookmark: _Hlk197376892]AD 2. Donošenje Odluke o izboru kandidata po natječaju za radno mjesto odgojitelja/ice – pripravnika/ice – 1 izvršitelj (m/ž) na određeno puno radno vrijeme
Zamjenica predsjednika Upravnog vijeća Alison Š. S. daje riječ ravnateljici Čule koja obrazlaže kako se na natječaj za radno mjesto odgojitelja/ice – pripravnika/ice prijavila samo kandidatkinja A. S. koja ima prethodno iskustvo rada upravo u ustanovi Dječjeg vrtića „Lišnjak“ te predlaže da se sa dotičnom kandidatkinjom sklopi ugovor na određeno vrijeme u punom radnom vremenu za trajanje pripravničkog staža od godine dana.
Za ovu točku dnevnog reda rasprave nije bilo.
Jednoglasno sa 4 glasa „ZA“ donesena je Odluka o izboru kandidata po natječaju za radno mjesto odgojitelja/ice – pripravnika/ice – 1 izvršitelj (m/ž) na određeno puno radno vrijeme.

AD 3. Donošenje Odluke o izboru kandidata po natječaju za radno mjesto pomoćnika za dijete s teškoćama u razvoju - 1 izvršitelj/ica - na određeno nepuno radno vrijeme od 25 sati tjedno
Ravnateljica Čule ističe kako su na natječaj pristigle dvije prijave, međutim od kandidatkinje L. K. V. dokumentacija nije potpuna te se kao takva neće niti razmatrati, dok je dokumentacija kandidatkinje K. B. pravovremena i potpuna. Sukladno tome, ravnateljica predlaže da se sa kandidatkinjom K. B. sklopi ugovor o radu za radno mjesto pomoćnika za dijete s teškoćama u razvoju na određeno nepuno radno vrijeme od 25 sati tjedno i to u vremenu dok dijete s teškoćama u razvoju bude upisano u vrtić te bude imalo potrebu za pomoćnikom za dijete s teškoćama u razvoju, ali najduže do kraja pedagoške 2025. – 2026. godine, uz uvjet probnog rada od 1 mjeseca.

Za ovu točku daljnje rasprave nije bilo.
Jednoglasno sa 4 glasa „ZA“ usvojena je Odluka o izboru kandidata po natječaju za radno mjesto pomoćnika za dijete s teškoćama u razvoju - 1 izvršitelj/ica - na određeno nepuno radno vrijeme od 25 sati tjedno.

AD 4. Pravilnik o radu dječjeg vrtića „Lišnjak“ – rasprava, donošenje zaključaka
Ravnateljica Čule detaljnije obrazlaže izmjene i dopune Pravilnika o radu koje je potrebno donijeti kako bi se pojedini stavci, prava i obveze radnika uskladili sa postojećim zakonima i pravilnicima te potrebe za ažuriranjem postojećeg Pravilnika o radu. Nakon podužeg razmatranja i rasprave donesen je zaključak kojim se prihvaća novi Pravilnik o radu dječjeg vrtića „Lišnjak“.

Za ovu točku daljnje rasprave nije bilo.
Jednoglasno sa 4 glasa „ZA“ usvojen je Pravilnik o radu dječjeg vrtića „Lišnjak“.

AD 5. Donošenje Odluke o raspisivanju natječaja za imenovanje ravnatelja Dječjeg vrtića „Lišnjak“

Ravnateljica Čule konstatira kako razdoblje trenutnog mandata ravnatelja ističe za otprilike dva mjeseca i kako je ptrebno donijeti novu Odluku kojom će se raspisati natječaj za imenovanje ravnatelja Dječjeg vrtića „Lišnjak“ te ističe kako se natječaj mora objaviti na mrežnim stranicama vrtića te u „Narodnim novinama” kako bi bio važeći.

Za ovu točku dnevnog reda daljnje rasprave nije bilo.
Jednoglasno sa 4 glasa „ZA“ usvojena je Odluka o raspisivanju natječaja za imenovanje ravnatelja Dječjeg vrtića „Lišnjak“.


AD 6. Razno

Po ovoj točki dnevnog reda rasprave nije bilo. 


14. redovna sjednica Upravnog vijeća Dječjeg vrtića „Lišnjak“ Pićan završila je 30. listopada 2025. godine u 17:19 sati.

